《项尧章惠二长韵姑赓前篇敬复》
宋代·曾丰

飘然逸思发于天，三百年间一谪仙。
歌调谯欤追白雪，颂声行矣擅甘泉。
山林新筑梦归处，学校旧游愁到边。
回首不堪更开口，相过聊复茗瓯传。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。